สภาพความเป็นอยู่ของคนแก่ที่เสี่ยงจะได้รับการทารุณสูงมีหลายประการได้แก่
​

ช่วยกันหยุดทารุณผู้สูงอายุ ช่วยกันหยุดทารุณผู้สูงอายุ บ่อยครั้งที่มีข่าวในหน้าหนังสือพิมพ์ถึงคนแก่ถูกทำร้าย ปล้นฆ่า โดยกลุ่มโจรที่หวังทรัพย์สินเงินทอง แต่ข่าวโจรปล้นเป็นเรื่องของอาชญากรรมที่เกิดกับคนทุกเพศทุกวัยอยู่แล้ว ยังมีเรื่องของการทารุณร่างกายและจิตใจที่เกิดขึ้นในชีวิตประจำวันของคนแก่อีก โดยเฉพาะคนแก่ที่เจ็บป่วยช่วยตัวเองไม่ได้ ทั้งๆ ที่อยู่ในบ้านเรือนของตนเอง แต่ไม่ค่อยมีข่าวให้รู้เห็น คนไทยส่วนมากยังเชื่อว่าวัฒนธรรมประเพณีเรื่องการให้ความรัก ความกตัญญูต่อผู้สูงอายุ ยังคงมีความศักดิ์สิทธิ์อยู่อย่างไม่เปลี่ยนแปลง แม้สังคมจะเปลี่ยนแปลงไปโดยมีแนวโน้มว่าคนแก่ทั้งในกรุงและต่างจังหวัดถูกทอดทิ้งมากขึ้นเพราะลูกหลานต้องออกไปทำงานนอกบ้านแล้วก็ตาม อีกประการหนึ่ง หน่วยงานดูแลคนแก่มีไม่มากและกว้างขวางเหมือนหน่วยงานดูแลเด็ก ไม่มีใครทำการสำรวจอย่างจริงจังถึงปัญหาการทารุณคนแก่ในสังคมไทย ในประเทศอังกฤษ คุณเมอร์วิน อีสแมน รองผู้อำนวยการฝ่ายสังคมสงเคราะห์ของรัฐ ได้เปิดเผยข้อมูลที่น่าวิตกของการทารุณคนแก่ ซึ่งบ่อยครั้งเกิดขึ้นในบ้านของผู้สูงอายุโดยญาติสนิทและผู้ดูแลคนแก่นั้นเอง เมอร์วินเปิดเผยเรื่องของลูกสาวซึ่งเป็นคนปกติ ไม่บ้าบออะไร ใช้ไม้ตีแม่วัย 70 ของตนเอง เพราะทนความเครียดที่ต้องดูแลรักษาพยาบาลระยะยาวไม่ไหว สามีที่ดูแลภรรยาแก่พิการอยู่เป็นปีๆ วันหนึ่งหมดความอดกลั้นลุกขึ้นมาฆ่าภรรยาด้วยค้อน พี่น้องวัยชราทั้งคู่ใช้ชีวิตพึ่งพิงกันมานานจนรู้สึกว่า อยู่ไปมีแต่ทรมานกาย ทรมานใจ ไม่มีความหวังอะไร เพราะถูกตัดขาดจากโลกภายนอก ตัดสินใจปลิดชีวิตตนเองทั้งคู่ คนแก่ที่ประสบความทารุณนั้น อย่าได้นึกว่าจะเกิดขึ้นเฉพาะในหมู่คนยากจนในสลัม แต่มีอยู่แม้ในตึกรามใหญ่โตหรูหรา คนภายนอกเข้าใจว่าคุณตาคุณยายเหล่านั้นอยู่อย่างอบอุ่น สุขสบายในบ้านลูกหลานของตนเอง ที่จริงแล้ว เมื่อลูกหลานออกจากบ้านไปทำงาน เวลาช่วงกลางวันที่คุณตาคุณยายต้องอยู่กับผู้ดูแลซึ่งมีแต่พยาบาล ญาติ จนถึงคนรับใช้ อาจเป็นเหมือนนรกทั้งเป็นที่ตกเป็นเหยื่อความทารุณทั้งกายและใจจากผู้ดูแลได้ โดยลูกหลานไม่มีทางรู้ เนื่องจากคนแก่พูดไม่ได้ พูดเลอะเลือน เพราะโรคภัย และความเสื่อมทางสมอง อัมพาต และความชราภาพทั่วไป เพื่อให้คนได้รู้และหาทางแก้ไขปัญหา ช่วยเหลือผู้ชราเหล่านั้น ฝ่ายสังคมสงเคราะห์อังกฤษ ได้ทำการสำรวจวิจัยสภาพความเป็นอยู่ของคนแก่ที่เสี่ยงจะได้รับการทารุณสูงไว้หลายประการ คือ - คนแก่ที่ต้องพึ่งสมาชิกในครอบครัวทั้งทางกายและใจ - คนแก่ที่ไม่สามารถพูดหรือสื่อสารให้ผู้อื่นเข้าใจได้ด้วยวิธีใดวิธีหนึ่งเพราะโรคภัยไข้เจ็บ - ผู้ดูแลต้องพามาโรงพยาบาลบ่อยครั้ง - มีประวัติการหกล้มบ่อยๆ - มีร่องรอยฟกช้ำดำเขียว ตามเนื้อตัวเป็นรอยตี รอบทุบ รอยหยิก - สภาพของห้องที่คับแคบแออัด - ผู้ดูแลตระหนักถึงอำนาจในการดูแลรับผิดชอบที่ตนมีต่อคนไข้ - คนแก่นั้นเคยเป็นผู้อุปการะเลี้ยงดูผู้ดูแลตนมาในอดีต - สภาพความยากลำบากในการดูแลคนไข้ เช่น ในกรณีคนไข้เป็นอัมพาต ทำให้ผู้ดูแลเกิดความเครียดได้ง่าย เกลียดสภาพที่ต้องทำงานแบบนี้ จนถึงเกลียดหน้าคนไข้ของตน ข้อมูลจากการวิจัยนี้ ยังเตือนญาติผู้ใกล้ชิดไว้ว่า คนแก่ที่มักจะถูกทารุณมีลักษณะดังต่อไปนี้ - เป็นหญิงชราอายุเกิน 75 ปี - เป็นผู้ป่วยที่พิการ เคลื่อนไหวไม่ได้หรือได้น้อย เช่น เป็นอัมพาตบางส่วนหรือทั้งตัว - เป็นผู้ไม่มีบทบาทในครอบครัว ไม่มีกิจกรรมร่วมกับสมาชิกในคอบครัว นอกจากเป็นคนป่วยในบ้าน - ต้องพึ่งผู้อื่นในการทำกิจวัตรส่วนตัว ทั้งการกินและการขับถ่าย - มีความกลัวอย่างเห็นได้ชัด - อยู่ในบ้านเดียวกัน หรือใกล้บ้านลูกหลานที่โตเป็นผู้ใหญ่ ในแง่ของผู้กระทำทารุณนั้น ผลวิจัยกล่าวว่า ผู้ดูแลที่กระทำทารุณนั้น เป็นคนธรรมดาอย่างเรานี่เอง ไม่ได้มีจิตใจวิปริตอะไรมาก่อน บางคนเป็นนักสังคมสงเคราะห์ บางคนเป็นพยาบาลเสียด้วยซ้ำ เมอร์วินเล่าว่า เธอเคยได้รับจดหมายจากหญิงผู้หนึ่ง เขียนมาสารภาพว่า ดิฉันไม่เคยคิดเลยว่า ในชีวิตนี้จะตีแม่ของตัวเองได้ หวังเหลือเกินว่าทางฝ่ายสังคมสงเคราะห์จะช่วยหาทางอย่างรีบด่วน อย่าให้เกิดเหตุการณ์นี้ในครอบครัวดิฉันเอง และครอบครัวของคนอื่นอีกเลย ลูกสาว ผู้นี้ในชีวิตจริงเป็นพยาบาลอาชีพ แม้จะมีความรู้ดีในวิชาพยาบาลซึ่งรวมถึงจิตวิทยาต่างๆ เธอก็ยังไม่สามารถควบคุมอารมณ์เมื่อเกิดความเครียดจากการพยาบาลแม่พิการวัย 80 ปีได้ - หันมาดูสภาพการทารุณคนแก่เจ็บป่วยที่ได้ประสบพบเห็นอยู่ในเมืองไทย ผู้เขียนเคยมีโอกาสได้ไปเยี่ยมเยียนคนที่อยู่ตามแฟลตดินแดงเป็นจำนวนหลายๆแฟลต เคยพบว่าในห้องบางห้องที่เปิดเข้าไปจะพบร่างคนแก่นอนเหยียดยาวในสภาพห้องที่อับมืด เมื่อสอบถามดูจึงรู้ว่า คุณตาที่ถูกทิ้งให้นอนอยู่คนเดียวตั้งแต่เช้าถึงเย็น คือ ขณะที่ลูกออกไปทำงาน กลางวันฝากเพื่อนบ้านให้เอาข้าวมาให้ ซึ่งอยู่ในลักษณะเอาข้าวมาวางไว้แล้วก็ออกจากห้องไป ข้าวที่กินเหลือในจานจะทิ้งไว้ข้างเตียง จนเย็นลูกจึงจะเข้ามาพบหน้ากัน คุณตาคนนี้เดินออกมานอกห้องไม่ได้ ได้แต่ลุกนั่งมาขับถ่ายในโถที่วางไว้ข้างเตียงด้วยความยากลำบาก และคงต้องทนดมกลิ่นต่างๆ ที่อบอวลอยู่จนเย็นค่ำ สภาพอย่างนี้ถือเป็นการทารุณจิตใจและร่างกายแค่ไหนคงพอนึกได้ จะมีคุณตาคุณยายในสภาพนี้อีกกี่คน - ภาพของคุณยายที่นอนเป็นอัมพาต อยู่ในบ้านที่ลูกหลานฐานะดีบางทีมีสภาพไม่ต่างกันนักกับคุณตาที่แฟลตดินแดง ในกรณีที่ลูกหลานออกไปทำงาน มีผู้ดูแลเป็นเด็กรับใช้ มีผู้ใหญ่แม่ครัวอีกคนอยู่ในบ้านตอลกลางวัน คุณยายจะส่งเสียงเรียกเด็กรับใช้จนเสียงแหบแห้ง เด็กที่นั่งอยู่ในห้องจะแกล้งทำเป็นไม่ได้ยิน เพราะขี้เกียจมารับใช้ ผู้ใหญ่ที่เป็นแม่ครัว ซึ่งต้องมาช่วยจับคุณยายนั่งโถส้วม แต่บางทีติดงานอื่นอยู่ ปล่อยให้คุณยายรออยู่เป็นชั่วโมงก็มี สภาพทารุณจิตใจนี้มีเกิดขึ้นแล้ว เป็นเรื่องจริงในหลายๆบ้านที่คนภายนอกคิดว่าคุณยายอยู่อย่างอบอุ่นกับลูกหลาน
- คนแก่ที่ต้องพึ่งสมาชิกในครอบครัวทั้งทางกายและใจ 
- คนแก่ที่ไม่สามารถพูดหรือสื่อสารให้ผู้อื่นเข้าใจได้ด้วยวิธีใดวิธีหนึ่งเพราะโรคภัยไข้เจ็บ 
- ผู้ดูแลต้องพามาโรงพยาบาลบ่อยครั้ง 
- มีประวัติการหกล้มบ่อยๆ 
- มีร่องรอยฟกช้ำดำเขียว ตามเนื้อตัวเป็นรอยตี รอบทุบ รอยหยิก 
- สภาพของห้องที่คับแคบแออัด 
- ผู้ดูแลตระหนักถึงอำนาจในการดูแลรับผิดชอบที่ตนมีต่อคนไข้ 
- คนแก่นั้นเคยเป็นผู้อุปการะเลี้ยงดูผู้ดูแลตนมาในอดีต 
- สภาพความยากลำบากในการดูแลคนไข้ เช่น ในกรณีคนไข้เป็นอัมพาต ทำให้ผู้ดูแลเกิดความเครียดได้ง่าย เกลียดสภาพที่ต้องทำงานแบบนี้ จนถึงเกลียดหน้าคนไข้ของตน ข้อมูลจากการวิจัยนี้ ยังเตือนญาติผู้ใกล้ชิดไว้ว่า คนแก่ที่มักจะถูกทารุณมีลักษณะดังต่อไปนี้
 - เป็นหญิงชราอายุเกิน 75 ปี - เป็นผู้ป่วยที่พิการ เคลื่อนไหวไม่ได้หรือได้น้อย เช่น เป็นอัมพาตบางส่วนหรือทั้งตัว 
- เป็นผู้ไม่มีบทบาทในครอบครัว ไม่มีกิจกรรมร่วมกับสมาชิกในคอบครัว นอกจากเป็นคนป่วยในบ้าน 
- ต้องพึ่งผู้อื่นในการทำกิจวัตรส่วนตัว ทั้งการกินและการขับถ่าย 
- มีความกลัวอย่างเห็นได้ชัด 
- อยู่ในบ้านเดียวกัน หรือใกล้บ้านลูกหลานที่โตเป็นผู้ใหญ่ ในแง่ของผู้กระทำทารุณนั้น
จิตเวชศาสตร์ (จิตเวชศาสตร์) - Psychiatry,สาธารณสุข (public health),นิติเวชศาสตร์ (นิติเวชศาสตร์) - Forensic Medicine